EPG ตั้งเป้ารายได้งวดปี 59/60 โต 15-25% มาที่ 1-1.1 หมื่นลบ.
EPG ตั้งเป้ารายได้งวดปี 59/60 โต 15-25% มาที่ 1-1.1 หมื่นลบ.
1 มิ.ย. 2559

บริษัท อีสเทิร์นโพลีเมอร์ จำกัด (มหาชน) หรือ EPG เปิดเผยว่า บริษัทตั้งเป้าหมายรายได้งวดปี 59/60 (เม.ย.59-มี.ค.60) ไว้ที่ 1-1.1 หมื่นล้านบาท หรือโต 15-25% จากงวดปีก่อนที่มีรายได้รวม 8,769 ล้านบาท
โดยปีนี้ EPG จะเดินหน้าขยายธุรกิจในต่างประเทศอย่างเต็มรูปแบบเพื่อเพิ่มสัดส่วนการส่งออกและรายได้จากบริษัทย่อยและบริษัทร่วมในต่างประเทศเป็น 70% ในปี 60/61 จากปัจจุบันที่มีสัดส่วนประมาณ 62%
“ตัวเลข 1-1.1 หมื่นล้านบาท เราคิดบนพื้นฐานของเศรษฐกิจของประเทศที่เติบโตประมาณ 3-3.5% และเศรษฐกิจโลกเติบโตประมาณ 2.9% ส่งผลต่อการลงทุนโครงการขนาดใหญ่ของภาครัฐและการบริโภคในประเทศ ซึ่งเป็นปัจจัยบวกต่อธุรกิจ EPG”นายภวัฒน์ วิทูรปกรณ์ ประธานเจ้าหน้าที่บริหาร EPG กล่าว
ขณะที่บริษัทฯ ได้ตั้งงบลงทุนเพื่อพัฒนาและเพิ่มศักยภาพใน 3 กลุ่มสินค้า ราว 1 พันล้านบาท และตั้งงบสำหรับการซื้อกิจการและการร่วมลงทุนทั้งในและต่างประเทศ 1 พันล้านบาท โดยขณะนี้อยู่ระหว่างการเจรจาเข้าซื้อกิจการกลุ่มอุตสาหกรรมยานยนต์ เพื่อเสริมความแข็งแกร่งให้กลุ่มบริษัท